Dithuto dingwe di ne tsa fetolwa fela thata. Ka sekai, mo Baebeleng, Jesu o bidiwa “Logos” mo go kayang “Lefoko” la Modimo kgotsa Mmueledi. (Johane 1:1-3, 14-18; Tshenolo 19:11-13) Dithuto tseno di ne tsa sokamisiwa ke Justin yo jaaka mofilosofi a neng a dirisa ka tsela e e sa siamang mafoko a mabedi a a tlhalosang lefoko la Segerika logos, a e leng: “lefoko” le “lebaka.” O ne a re Bakeresete ba ne ba amogela lefoko e le Keresete ka boene. Le fa go ntse jalo, lefoko logos fa le dirisiwa e le lebaka le fitlhelwa mo go mongwe le mongwe go akaretsa le mo baheitaneng. Ka jalo, o ne a swetsa ka gore batho ba ba tshelang go ya ka lebaka ke Bakeresete, tota le ba ba neng ba ipolela kgotsa go akanngwa gore ke balatolamodimo, ba ba jaaka Socrates le ba bangwe. 'Me ka Google Plus e se e ntse e lebeletse facebook! ho joalo u tšoare